Marta Milà responsable de la Unitat de Medicina Nuclear de l'Hospital Universitari Joan XXIII de l'IDI-Tarragona.
Marta Milà, responsable de la Unitat de Medicina Nuclear, Hospital Universitari Joan XXIII - IDI·Tarragona
Els metges de Medicina Nuclear ja disposen d'una pionera guia de referència per a conèixer la legislació i la vessant bioètica d'aquesta especialitat.
Marta Milà, responsable de la Unitat de Medicina Nuclear de l'Hospital Universitari Joan XXIII de l'IDI-Tarragona.
L'obra ha comptat amb la col·laboració del Dr.
Tomás Arroyo, especialista en Radiofarmàcia.
La publicació, editada amb el suport de la companyia GE Healthcare, recopila la legislació vigent sobre medicina nuclear a Espanya, respon a dubtes relacionats amb la gestió de la documentació clínica, la regulació i ús de radiofàrmacs, o l'ús d'aquests en situacions especials.
En el llibre, també s'analitzen temes com el programa de garantia de qualitat, la protecció de dades de caràcter personal, la gestió de la instal·lació radioactiva, la normativa sobre radioprotecció o residus radioactius, i la gestió i ús del consentiment informat.
Es tracta d'una obra pionera a Espanya sobre l'estudi de la responsabilitat professional en el camp de la medicina nuclear, on es remarca la importància de la bioètica en aquesta especialitat.
El llibre és una guia dirigida a metges i a especialistes en dret sobre la Medicina Nuclear, especialitat clau en el desenvolupament de la medicina del futur, amb l'objectiu de ser una eina útil que aporti seguretat jurídica en la pràctica diària de l'especialista en medicina nuclear.
Així, per exemple, en el cas del consentiment informat, es proposa la conveniència de disposar-lo per escrit en els estudis SPECT-TC i PET-TC realitzats amb contrast iodat d'acord amb la jurisprudència vigent fins al moment.
La Medicina Nuclear és la branca de la medicina que utilitza els isòtops radioactius, les radiacions nuclears, les variacions electromagnètiques dels components del nucli i tècniques biofísiques afins per a la prevenció, diagnòstic, terapèutica i investigació mèdica.
En l'actualitat, les tècniques de medicina nuclear més comunes se centren en dues grans àrees mèdiques: el diagnòstic i la terapèutica.
En el diagnòstic destaca l'aplicació en la diagnosi precoç en patologia òssia, cardiologia i oncologia, així com en infeccions i nefrologia, mentre que en l'àrea terapèutica les principals aplicacions són en el càncer de tiroide, l'hipertiroïdisme i el tractament del dolor ossi.
Un paper clau en el teragnòstic
L'evolució tecnològica i la síntesi de nous radiofàrmacs implicaran un ampli desenvolupament de l'especialitat en un futur pròxim.
La síntesi de nous compostos radioactius amb afinitat a molècules diana donaran lloc a noves eines diagnòstic-terapèutiques, especialment, en el camp de l'oncologia.
Marta Milà destaca que "la legislació sobre radiofàrmacs jugarà un paper clau en el desenvolupament del teragnòstic, disciplina que integra el diagnòstic i la teràpia individualitzada en el maneig de la malaltia".
També considera que "La medicina nuclear està predestinada a jugar un paper central en aquest camp mitjançant la visualització de dianes moleculars, seguiment terapèutic i teràpia metabòlica.
La implantació de les noves molècules al nostre país dependrà de la legislació vigent sobre el radiofàrmac".